Juhtnöörid stipendiumitaotluse täitmiseks ja kirjavahetuseks Toetusfondiga
Täisajalise Üliõpilase stipendium
- suunatud eesti päritoluga õpilase kõrghariduse omandamiseks nii Eestis kui välismaal
Postitamise tähtaeg 15. veebruar 2018
NB tähele panna Juhiseid on uuendatud november 2017
Üldeeskirjad
Varuge aega lisadokumentide kogumiseks - ametlik allkirjastatud hinneteleht, diplom, doktorandid atesteerimiskinnitus, kaks soovituskirja, essee, foto.
Allkirjastatud väljatrükitud stipendiumitaotlus ja nõutud lisad postitada kõik koos ühes ümbrikus hiljemalt 15. veebruaril 2018. Hiljem postitatud sooviavaldusi ei arvestata.
Paberkujul stipendiumitaotlus, lisad ja soovituskirjad tuleb saata postiga, väljastpoolt Põhja-Ameerikat õhupostiga. Mitte kasutada tähitud posti, nagu FedEx või muud.
Kogu muu Toetusfondi asjaajamine toimub e-maili teel (firstname.lastname@example.org). Kui olete oma taotluse EÜT-le saatnud jälgige oma emaile, sest me suhtleme küsimuste lahendamiseks Teiega ainult emaili teel.
Internetis stipendiumi taotlust täites arvestage, et taotlusvormi salvestada ei saa ja väljudes ankeedist kaotate juba sisestatud informatsiooni.
Internetis taotlusankeeti täites lühivastused on maksimum 40 tähemärki ja seletavad vastused on maksimum 120 sõna.
Enne internetis stipendiumi taotluse täitmist kontrollige, et teie browser on kõige uuema versiooniga. NB! Safari kasutajad: Võtke maha pop-up blocker. Seda saate teha menüüst Safari->Preferences->Security->"Block pop-up windows".
Toetusfond suunab oma toetused peamiselt teise kursuse ja kõrgemate astmete üliõpilastele, kes on täisajalised aktiivsed üliõpilased akrediteeritud ülikoolis.
Iga stipendiaat saab sisestada akadeemilise aasta jooksul vaid ühe Täisajalise Üliõpilase stipendiumi taotluse.
Alates 16. veebruarist pole enam võimalik internetis ankeeti täita.
Puudulikult täidetud või lisadeta taotlused jäävad hindamisest välja.
Kui oleme Teie paberkandjal EÜT stipendiumi taotluse postiga kätte saanud ja jõudnud dokumentide korrektsust kontrollida, anname Teile sellest emaili teel teada. Andke vähemalt 3 nädalat selleks aega.
Eestis sündinud kandidaadid vastake kõikidele küsimustele eesti keeles, vormistage arvutil, trükkige välja kahepoolselt.
Me ei aktsepteeri elektrooniliselt saadetud ega digiataalselt allkirjastatud lisadokumente.
Arvestame ainult eesti või inglise keelseid dokumente.
Palun ärge lisage taotlusele plastik kaasi, kauste või kirjaklambreid.
STIPENDIUMI KOMITEE OTSUSED selguvad hiliskevadel ja stipendiumiteated (nii positiivsed kui negatiivsed) saadetakse kandidaatidele e-postiga maikuus. Maksimaalne toetus õppeaastaks 2018/2019 on $6,000.
STIPENDIUMI RAHAD jagatakse stipendiaatidele septembri kuus. Stipendiumi kättesaamiseks peab postiga saabuma Toetusfondi juhatusele ametlik tõend ülikoolilt immatrikuleerimise kohta täisajalise aktiivse üliõpilasena. Rohkem infot Immatrikulatsiooni tõendi Juhiste alt.
Hinneteleht ja Diplom
Lisage ametlik väljavõte (originaalselt kinnitatud koopia s.t. originaal templi ja allkirjaga uuesti kinnitatud) oma kõikidest kõrgkoolide hinnetelehetedest ja ülikoolidiplomitest. Hinnetelehel peavad lisaks varasemate aastate hinnetele olema välja toodud ka viimase sügissemestri hinded.
Kui sügissemestri hindeid ei ole, siis saata eraldi lehel juhendaja, professori või õppeosakonna seletus või hinnang sügissemestri õppeedukuse kohta.
Hinnetelehel välja tuua keskmine hinne (GPA), kui seda ei ole, siis arvutage see välja ja kirjutage hinnetelehe peale.
Väljaspool Eesti ja USA ülikooli õppijad peavad koos hinnetelehega saatma kaasa ülikooli hindamissüsteemi seletuse inglise keeles.
Esimese kursuse üliõpilastel lisada koopia gümnaasiumi lõputunnistusest ja riigieksamite hinnetelehest, mis on koolipoolt uuesti originaalselt nii allkirja kui templiga kinnitatud.
Doktorandid lisage oma viimane atesteerimise tulemus.
Magistrantuuri ja Doktorantuuri üliõpilased peavad lisama eelnevatel aastatel saadud ametlikud hinnetelehed ja diplomid.
Essee
Lisage eraldi ühe leheküljeline isiklik essee, mis sisuliselt kirjeldab olulisi juhtumisi, fakte või teisi asju mis, sooviavaldusel ei ole esitatud (mitte elulookirjeldus), näiteks:
tähendusrikas sündmus teie elus
miks valisite enda õppeala?
mida teile tähendab eestlane olla?
Väljaspool Eestit üleskasvanud kandidaadid võivad kirjutada essee inglise keeles.
Endised EÜT kandidaadid - valige eelmistel aastatel kirjutatutest erinev teema, näiteks – mida eelnev õppeaasta teile andis; kuidas on teie väljavaated muutunud jne.
Tulude/kulude eelarve
Tulude/kulude aastane eelarve peab olema realistlik ja kooskõlas soovitud stipendiumi suurusega.
Kõik majanduslikud arvestused esitage USA dollarites jooksva kursi kohaselt.
Soovituskirjad
Bakalaureuse ja Magistrandi üliõpilased lisage kaks soovituskirja – üks akadeemiline ja üks isiklik.
Doktorandid võivad saata ühe, oma juhendaja akadeemilise soovituskirja.
Soovitaja allkirjaga varustatud soovituskiri peab olema arvutis kirjutatud ning soovitaja poolt pandud kinnisesse ümbrikusse, mille kinnituskohta pitseerib soovitaja allkiri.
Mõlemad soovituskirjad peavad olema kaasaegsed s.t. suhtlemine-läbikäimine soovituskirja kirjutaja ja stipendiaadi vahel peab olema toimunud vähemalt viimase 2 aasta jooksul.
Akadeemiline soovituskiri peab olema vormistatud teaduskonna või kooli ametlikul kirjapaberil ning sisaldama autori nime, ametit, postiaadressi, telefoninumbrit ja e-posti.
Jagage alljärgnevaid küsimusi oma soovituskirja kirjutajaga.
Akadeemiline soovituskiri peab olema kaasaegne ning välja tooma järgmiseid aspekte:
Kaua ja millistel asjaoludel tunneb soovitaja kandidaati
Miks kandidaat on stipendiumi vääriline
Õpingute hetkeseisu
Hindama kandidaadi saavutusi möödunud aastal.
Isikliku soovituskirja kirjutajaks võivad olla kooliõpetajad, ülemused töökohal, organisatsiooni/korporatsioon juhid, kirikuõpetajad, kuid mitte sugulased, perekonnaliikmed ega isiklikud sõbrad. Soovituskiri peab kandidaati lähemalt iseloomustama ja sisaldama autori kontakt andmeid.